62007CJ0283_MT
Subject of the case
Parti operattiva
Subject of the case
Suġġett
Nuqqas ta’ Stat li jwettaq obbligu - Ksur tal-Artikolu 1(a) tad-Direttiva tal-Kunsill 75/442 tal-15 ta’ Lulju 1975, dwar l-iskart (ĠU L 194, p. 39) kif emendata bid-Direttiva tal-Kunsill 91/156/KEE, tat-18 ta’ Marzu 1991 (ĠU L 78, p. 32) - Kombustibbli ġej mill-iskart (RDF) u metall intiż sabiex jintuża fl-attività tal-azzar u f’dik metallurġika - Esklużjoni mill-kamp ta’ applikazzjoni tal-liġi nazzjonali ta’ traspożizzjoni.
Parti operattiva
Dispożittiv
1) Billi adottat u żammet fis-seħħ dispożizzjonijiet bħalma huma :
– l-Artikolu 1(25) sa (27) u (29)(a) tal-Liġi Nru 308, tal-15 ta’ Diċembru 2004, li tiddelega lill-Gvern ir-riforma, il-koordinazzjoni u l-ikkompletatar tal-leġiżlazzjoni dwar l-ambjent u l-miżuri ta’ applikazzjoni diretta, u
– l-Artikolu 1(29)(b) tal-Liġi Nru 308, tal-15 ta’ Diċembru 2004, kif ukoll l-Artikoli 183(1)(s) u 229(2) tad-Digriet leġiżlattiv Nru 152, tat-3 ta’ April 2006, li jistabbilixxi regoli dwar l-ambjent,
li permezz tagħhom, rispettivament, ċertu skart intiż sabiex jintuża fl-industrija tal-azzar u f’dik metallurġika kif ukoll il-kombustibbli li ġej minn skart ta’ kwalità għolja (RDF) jitneħħew a priori
mill-kamp ta’ applikazzjoni tal-liġi Taljana fuq l-iskart li tittrasponi d-Direttiva tal-Kunsill 75/442/KEE, tal-15 ta’ Lulju 1975, dwar l-iskart, kif emendata bid-Direttiva tal-Kunsill 91/156/KEE, tat-18 ta’ Marzu 1991, ir-Repubblika Taljana naqset milli twettaq l-obbligi tagħha taħt l-Artikolu (1)(a) ta’ din id-direttiva.
2) Ir-Repubblika Taljana hija kkundannata għall-ispejjeż.